 **บันทึกข้อความ**

**ส่วนราชการ** สำนักงานส่งเสริมการปกครองท้องถิ่นจังหวัดกระบี่ (กลุ่มงานบริการสาธารณะฯ) โทร 075-611-899

**ที่** กบ 0023.6 / **วันที่**  กุมภาพันธ์ 2568

**เรื่อง** แนวทางการขับเคลื่อนการจัดทำแผนปฏิบัติการจัดการขยะมูลฝอยชุมชน ระดับองค์กรปกครองส่วนท้องถิ่น

เรียน ผู้ว่าราชการจังหวัดกระบี่

**1. เรื่องเดิม**

 กระทรวงมหาดไทยได้แจ้งให้จังหวัดดำเนินการขับเคลื่อนแผนปฏิบัติการจัดการ ขยะมูลฝอยชุมชน “จังหวัดสะอาด” ประจำปี พ.ศ. 2568 ดังกล่าว โดยจัดทำเป็นแผนปฏิบัติการฯ ระดับจังหวัด และอาจปรับปรุง/เพิ่มเติมตัวชี้วัดให้สอดคล้องกับการดำเนินงานในพื้นที่ เสนอให้คณะกรรมการจัดการสิ่งปฏิกูลและมูลฝอยจังหวัดให้ความเห็นชอบ และให้ดำเนินการแจ้งแผนปฏิบัติการฯ ระดับจังหวัด ให้อำเภอและองค์กรปกครองส่วนท้องถิ่นจัดทำแผนปฏิบัติการฯ ระดับอำเภอและองค์กรปกครองส่วนท้องถิ่น เพื่อขับเคลื่อนการดำเนินงานให้บรรลุผลตามแผนปฏิบัติการฯ ระดับจังหวัด โดยมีกรอบการดำเนินงาน เป้าประสงค์และตัวชี้วัด และจังหวัดกระบี่ได้แจ้งให้อำเภอและองค์กรปกครองส่วนท้องถิ่นดำเนินการขับเคลื่อนแผนปฏิบัติการดังกล่าวแล้ว ตามหนังสือจังหวัดกระบี่ ด่วนที่สุด ที่ กบ 0023.6/ว 334 ลงวันที่ 21 มกราคม 2568 **(เอกสาร 1)**

 **2. ข้อเท็จจริง**

จังหวัดกระบี่ได้รับแจ้งจากกรมส่งเสริมการปกครองท้องถิ่นว่า ได้จัดทำแนวทาง การขับเคลื่อนตัวชี้วัดตามแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2568 โดยได้กำหนดกรอบระยะเวลาในการดำเนินงาน เพื่อให้สอดคล้องต่อการขับเคลื่อนแผนปฏิบัติการจัดการ ขยะมูลฝอยชุมชน “จังหวัดสะอาด” ประจำปี พ.ศ. 2568 จึงขอให้จังหวัดแจ้งองค์กรปกครองส่วนท้องถิ่นพิจารณาดำเนินการตามแนวทางดังกล่าวต่อไป **(เอกสาร 2)**

  **3. ข้อพิจารณา/ข้อเสนอ**

เห็นควรแจ้งองค์กรปกครองส่วนท้องถิ่นพิจารณาดำเนินการตามแนวทางการขับเคลื่อนตัวชี้วัดตามแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2568 ต่อไป

 จึงเรียนมาเพื่อโปรดพิจารณา หากเห็นชอบโปรดลงนามในหนังสือที่เสนอมาพร้อมนี้



**สำเนาคู่ฉบับ**

ที่ กบ ๐๐๒๓.6/ว ศาลากลางจังหวัดกระบี่

 ๙/๑๐ ถนนอุตรกิจ กบ ๘๑๐๐๐

 กุมภาพันธ์ ๒๕๖8

เรื่อง แนวทางการขับเคลื่อนการจัดทำแผนปฏิบัติการจัดการขยะมูลฝอยชุมชน ระดับองค์กรปกครองส่วนท้องถิ่น

เรียน นายอำเภอ ทุกอำเภอ นายกองค์การบริหารส่วนจังหวัดกระบี่ นายกเทศมนตรีเมืองกระบี่

อ้างถึง หนังสือจังหวัดกระบี่ ด่วนที่สุด ที่ กบ 0023.6/ว 334 ลงวันที่ 21 มกราคม 2568

สิ่งที่ส่งมาด้วย สำเนาหนังสือกรมส่งเสริมการปกครองท้องถิ่น ที่ มท 0821.2/ว 592

 ลงวันที่ 6 กุมภาพันธ์ 2568 จำนวน 1 ชุด

 ตามหนังสือที่อ้างถึง จังหวัดกระบี่ได้แจ้งให้อำเภอและองค์กรปกครองส่วนท้องถิ่น จัดทำแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2568 ระดับอำเภอ และองค์กรปกครองส่วนท้องถิ่น เพื่อขับเคลื่อนการดำเนินงานให้บรรลุผลตามแผนปฏิบัติการฯ ระดับจังหวัด โดยมีกรอบการดำเนินงาน เป้าประสงค์และตัวชี้วัด นั้น

 จังหวัดกระบี่ได้รับแจ้งจากกรมส่งเสริมการปกครองท้องถิ่นว่า ได้จัดทำแนวทาง การขับเคลื่อนตัวชี้วัดตามแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2568 โดยได้กำหนดกรอบระยะเวลาในการดำเนินงาน เพื่อให้สอดคล้องต่อการขับเคลื่อนแผนปฏิบัติการจัดการ ขยะมูลฝอยชุมชน “จังหวัดสะอาด” ประจำปี พ.ศ. 2568 ดังนั้น จึงขอให้องค์กรปกครองส่วนท้องถิ่นดำเนินการ ตามแนวทางดังกล่าวต่อไป

 จึงเรียนมาเพื่อดำเนินการต่อไป สำหรับอำเภอให้แจ้งองค์กรปกครองส่วนท้องถิ่นในพื้นที่ทราบและดำเนินการด้วย

ขอแสดงความนับถือ

สำนักงานส่งเสริมการปกครองท้องถิ่นจังหวัด

กลุ่มงานบริการสาธารณะท้องถิ่นและประสานงานท้องถิ่นอำเภอ

โทร. ๐-๗๕๖1-1899